Nie die 80's nie. Ek het darem fotos van die 70's - Dis Ekke
Posted by HesterLeyNel on 2019-08-20 54 Comments
Liewe Una, jy het gevra dat ons fotos plaas van onsself wat geneem is in die 80's. Blykbaar het ek ietwat in die agtergrond van my gesin se lewe gestaan in daai dekade, want ek het presies drie fotos van myself – aldrie saam met my kaalbasseuntjies in die tuin en in die water. Hulle gaan nie gelukkig voel as ek hulle naakfotos oor die internet versprei nie.
Jy het 'n foto van jouself geplaas waar jy 26 jaar oud was en ek het darem fotos van myself waar ek ongeveer dieselfde ouderdom was. Dis natuurlik in die 70's geneem, want my geskiedenis gaan 'n bietjie verder terug as joune.
Die foto heel bo is geneem in 1970 – ek was dus 19 jaar oud. Soos jy kan sien, het ek destyds al 'n aksie gehad teen skoene. Maar let op hoe lekker loop ek oor die los klippe. Die foto is geneem by Simon van der Stel se kopermyn naby Carolusberg, Namakwaland.
Hierdie een is geneem in 1971. Net Ek, neem kennis van hierdie haarstyl – ek dink ons het dit die shaggy dog style genoem. Die perm! en daai pose! Eintlik het ek my lewe lank reguit hare gehad. By my pa (van Duitse afkoms) geërf.
Hierdie een is 'n amptelike identiteitsfoto wat my destydse werkgewer laat neem het. Ek het by die hooftak van die Barclays Nasionale Bank in Pretoria, by Kerkplein, gewerk. Ek dink dit was 1972/3. Let op die donkerblou crimplenerokkie – ons uniform wat alle personeellede gedra het.
Ons is getroud in 1976. Hier het ek die krulle laat uitsny. My hare vertoon baie rooi in die kunsmatige lig wat die kameraman gebruik het. Ons is oujaarsaand in die Burgersparkkerk in Pretoria getroud en die fotos is buite in die park geneem. Ek het baie rooi pigmentasie in my hare en jy kan dit nou nog soms sien (tussen die grys hare) in die fotos wat in direkte sonlig geneem word.
Foto's van mijzelf uit vroegere tijden bezit ik niet.
Des te meer koester ik mijn herinneringen.
Nu is het blijkbaar de mode om vooral veel selfies te plaatsen?
Ook daar doe ik niet aan mee.
Toch heb ik met plezier jouw blog bekeken.
Dankie vir die inloer, Rob. Ek koester ook my herinneringe. Ek het verlede week die opmerking gemaak dat die Woodstock konsert in my laaste skooljaar plaasgevind het. Toe sê my een seun ek is "ancient" en die ander een wou weet of ek gebore is voordat die wiel uitgevind is. Ek het hulle daarop gewys dat my generasie die rekenaar uitgevind het. En dink net, in my laaste skooljaar het die Amerikaners maan toe gegaan. Wonderlike, opwindende jare.
Wow Hester!!! Ek beny daai bruingebrande kaalbene op daai klippies! Pragtige fotos en pragtige vrou!
Dankie Woordnoot 😀
Jy het ń paar kosbare fotos hier bymekaar, Hester. En jy sal nie glo nie, maar ek sien Karen in jou eerste foto raak! Dalk die bou.
Dankie Una. Karen lyk baie soos ek, behalwe vir die bruin oë en donker hare (maar het jy die rooi koperglans van daai hare raakgesien?).
O jinne, maar dis mooi jonge Hester! Acient my voet, ons het dekades se ervaring en ons harte en denke nog jonk en op en wakker! Mooi, mooi!
Dankie, Vuurvliegie. Ja, ek lag ook maar, want met die intrapslag vir die vakansie hier het Oudste my gewaarsku dat hy nie strand op en strand af gaan loop nie, want hy is nie so loopfiks soos ons nie.
Wauw je was een mooie vrouw hoor!
Dankie, Joke 😀
Pragtige foto's, dankie vir die deel.
Dankie, Christa 😀
Pragtig. Almal van hulle. Ek was ook 'n kaalvoetkind, tot my ma se ergernis.
Ja, my arme ma. Ek het altyd in die kerk my skoene so stilletjies uitgetrek en onder die bank ingestoot. En my pa 'n hoofouderling.
Ek is absoluut mal oor jou foto's Hester! Mag ek sê dis "cool"?
Jou troufoto is vir my so mooi. Jy het pragtig gelyk. En ek is MAL oor jou hare, wens ek het die waagmoed gehad om myne so te sny. 🙂
Dank Net Ek. Natuurlik was ons cool. Dit was dan die tyd van die hippies en hard rock 😁
Ja ek is erg ongelukkig oor ek te laat gebore is. Ek sou bittergraag 'n tiener in die 70's ou wees en in my dertigs in die 80's. alles was net soveel cooler gewees!
Maar dan sou jy nou soveel ouer gewees het 😀 Dis nou die ander sy van die dilemma.
Man, met al daai herinneringe wat ek sou hê sou ek nie werklik omgegee het dalk om ouer te wees nou nie?! 😉
Hester daardie oë van jou!!! Ek sou wat wou gee om jou as model voor my kamera te gehad het. Dan kon ons ook 'n foto vir jou man geneem het met die klem op die oë. Jy was pragtig…al was jy 'n kaalvoet klonkie.
Dankie, Kameel. My man sal jou dalk kan vertel dat daardie selfde oë vele vlamme in sy rigting gespoeg het. Haha, my kinders sê ek het hulle altyd die evil eye gegee!
Jis! Jy was 'n looker! (Nou net meer mature!)
Ek hou van daai woord – mature. Dit klink soveel beter as oud. Dankie Lewies 😀
Ai, Hester, sulke mooie foto's!
Dankie Frannie. Waar's die dae? Soos blits verby. Ek wens ek was so slim soos my dogter wat nog altyd bewus was van die belang daarvan om elke oomblik te gebruik om herinneringe te skep en (geestes)blomme aan te dra.
Dis so wonderlik as mens se dogter jou oortref – myne is ook 'n veel beter weergawe! Dit laat mens tog voel iewers het jy iets net mooi reg gedoen <3
Stunning photos, dear Hester!
Thank you, Maria 😀
Sjoe Hester jy is sekerlik die die" Mooie Meisjes, fraaie bloemen" waarvan Gert Potgieter so mooi gesing het. Baie mooi fotos en jy lyk nog steeds naby so!
Net meer verrimpeld en afgewater 😂🤣 Dankie Scrapy
Haha, mooi gestel. Daai rimpels word net meer en meer. Ek kyk nie sommer in die spieël nie(net in dowwe lig)
Haha, laat jy my nou lag. Nee wat, ek moet maar my rimpels aanvaar, want die somer lê voor. Ek het verlede somer sulke zebra-strepies gebrand op my wange – bruin/wit/bruin/wit.
Haha nou laat jy my lekker lag. Ek hou van die zebra-strepies. Myne sal sulke wit halfmane onder my gepofde oe en wangetjies. Ek probeer egter om maar uit die son te bly want dis baie giftig hier in die somer.
Ja, ek kom ook gans te veel in die son, maar dis die see se skuld!
Hier brand die son mens dood al is ons nie naby die see nie(ons bly steeds n eiland dus is almal maar n klip gooi van die see af) Dit het blykbaar met die son se direkte strale deur die verdunde atmosfeer te doen dat ons vrek van die hitte.
Nou toe nou, ek het nog altyd aan NZ gedink as baie nat, mistig en ietwat koud. Daar leer jy my nou iets.
Klimaatsverandering maak dat die somermaande uiters droog en warm is. Hier is telkens droogte geteisterde dele waar diere net nie kan oorleef nie. Hier is ook intensiewe boerdery. Baie diere en min weiveld. Dit her gegtig die afgelope tyd ten slegte verander
Ons ly ook al droog van Aprilmaand af en jy kan dit sien aan die plantegroei. Vir ons wat gewoond is aan die Natalse malse groen, lyk die wêreld nou maar vaal.
Dis maar sleg as mens die natuur so sien agteruit gaan. Die plaas ou oorkant die straat het geen grassie meer op sy weiveld nie maar die skape moet maar daaraan knaag. Hul wei selfs snags omdat hul nog nie genoeg geëet het nie. Dit maak my siels ongelukkig om die diere so te sien. Sommige mense het ook maar geen gevoel vir hul diere nie.
Wow! Jy is 'n beauty!
Nou under cover, haha. Dankie, Son 😀
Hester, daardie smeulende oë het seker baie harte gebreek! Sjoe, jy is pragtig.
Dankie Bytjie, maar wat die harte aanbetref – myne het ook soms in die slag gebly, so ek weier om skuldig te voel. Hahaha.
Woww dis pragtig
Wille wragtig vroumens… nou raak ek sommer heel on-PC… bliksem… hulle het mooies gemaak daar in die dorre droogte!
Sorrie… ek sal verstaan as Jak en seuns my wil kom hang! 😉
Goed om terug te kyk… en om te sien dat daai mooi karakter van jou nou helderder skyn!! 🙂
Haha, dankie, jy laat my baie goed voel.
What's the old story… form is temporary… class is eternal! 😉
Archives Select Month July 2020 June 2020 May 2020 April 2020 March 2020 February 2020 January 2020 December 2019 November 2019 October 2019 September 2019 August 2019 July 2019 June 2019 May 2019 April 2019 March 2019 February 2019 January 2019 December 2018 November 2018 October 2018 September 2018 August 2018 July 2018 June 2018 May 2018 April 2018 March 2018 February 2018 January 2018 December 2017 November 2017 October 2017 September 2017 August 2017 July 2017 June 2017 May 2017 April 2017 March 2017 February 2017 January 2017 December 2016 November 2016 October 2016 September 2016 August 2016 July 2016 June 2016 May 2016 April 2016 March 2016 February 2016 January 2016 December 2015 November 2015 October 2015 September 2015 July 2015 May 2015 March 2015 February 2015 January 2015 December 2014 November 2014